पनामा की स्थिति को समझने के पूर्व अमरीकी पूंजीवादी मानसिकता को समझना उचित होगा | अमेरिका में जहाज मालिकों को कड़े नियमों का पालन करना पड़ता था। उन्हें अपने नाविको को अच्छा वेतन सुविधाएं देने के साथ बेहतर सेवा शर्तों का पालन करना पड़ता था | उन धनपतियों ने इसका रास्ता निकाला तथा पनामा की सरकार ने वहां अमेरिकी जहाजों का पंजीकरण करना शुरू कर दिया। इन पंजीकृत जहाज़ों को पूर्ण स्वतंत्रता हासिल होती थी | उनके लिए किन्हीं सुरक्षा मानको का पालन करना भी जरूरी नहीं था। यहाँ तक कि जब अमेरिका में नशाबंदी लागू हो गई तो पनामा में पंजीकृत जहाज अपने यात्रियों को यात्रा के दौरान शराब परोसने के लिए भी स्वतंत्र थे।